Wikipedia in esperanto

Le Wikipedia in esperanto (Vikipedio) es le edition de Wikipedia in le lingua construite esperanto. Il esseva fundate le 6 de april de 2001 e esseva le dece-prime sito de Wikimedia a esser create, insimul con le Wikipedia in basco. Le modificationes technic que esseva facite pro permitter le scriptura in le alphabeto de esperanto esseva le initio pro le application del alphabetos de altere linguas e accelerava le passage de tote le Wikipedias a Unicode.Unicoding the esperanto Wikipedia (Part 3 of 4)The Signpost: Interview with Brion Vibber, the WMF's first employee

Le origine del redactores del Wikipedia in esperanto es le plus international de tote le Wikipedias. Illo es le  Wikipedia secundo le numero de articulos e le Wikipedia le plus grande in un lingua artificial.Lista de Wikipedias secundo le numero de articulos Como in le Wikipedia in interlingua, le Wikipedia in esperanto usa un systema de versiones stabile in le articulos.Versiones stabile (Markitaj versioj)

 Importantia pro le lingua 

Le Wikipedia in esperanto es le prime encyclopedia super themas general in esperanto, illo significa multo pro le communitate de esperanto. Nonobstante, un grande parte del articulos es traductiones ab altere Wikipedias in linguas national.

Le organisationes de esperanto non contribue directemente, ma appoia al Wikipedia in esperanto de altere manieras, per exemplo render disponibile cameras durante conferentias e reuniones pro informar e trainar personas sur Wikipedia. Durante le congresso universal in Rotterdam (2008), on faceva duo conferentias de wikipedistas e un presentation durante le conferentia esperantologic.

 Petras milliari 

 Le 6 de april de 2001 nasce le Wikipedia in esperanto
 Le 5 de decembre de 2003 le Wikipedia in esperanto attinge 10.000 articulos.
 Le 7 de julio de 2006 le Wikipedia in esperanto attinge 50.000 articulos.
 Le 15 de junio de 2008 le Wikipedia in esperanto attinge 100.000 articulos.
 Le 10 de augusto de 2011 le Wikipedia in esperanto attinge 150.000 articulos.
 Le 13 de augusto de 2014 le Wikipedia in esperanto attinge 200.000 articulos.
 Le 19 de julio de 2021 le Wikipedia in esperanto attinge 300.000 articulos.

 Vide etiam 
 Wikipedia in interlingua

 Referentias 

esperanto
Categoria:esperanto